
Ajka város Önkormányzata Képviselő-testületének többször módosított

4/1999. (II.25.) rendelete 

az önkormányzat Környezetvédelmi Alapjáról

 Egységes szerkezetben

Ajka város Önkormányzata Képviselő-testülete a környezet minőségének megóvása érdekében, a környezet védelmének általános szabályairól szóló 1995. évi LIII. törvény 58. § (1) bekezdésének felhatalmazása alapján a következő rendeletet alkotja.

A rendelet hatálya

1. §

A rendelet hatálya Ajka város közigazgatási területére, a városban székhellyel illetve lakóhellyel rendelkező jogi és természetes  személyekre, jogi személyiség nélküli gazdasági társaságokra terjed ki.

A Környezetvédelmi Alap célja

2. §

(1)
Ajka város Önkormányzata Környezetvédelmi Alapot hoz létre.

(2)
A Környezetvédelmi Alap létrehozásának célja, hogy hatékonyan segítse az önkormányzat környezetvédelmi feladatainak ellátását, különösen:


a/  a környezeti ártalmak megelőzését;


b/ a környezeti károk mérséklését, a bekövetkezett károk felszámolását;


c/ a környezetkímélő tevékenységek, környezetbarát technológiák elterjedését;


d/ a zöldterület-gazdálkodást;


e/ a természeti értékek megóvását;


f/ a környezetvédelmi intézkedések végrehajtását;


g/ a környezetvédelmi szemléletváltoztatást.

A Környezetvédelmi Alap forrásai

3. §

(1)

A Környezetvédelmi Alap forrása:


a/
az önkormányzat által jogerősen kiszabott környezetvédelmi bírság teljes összege,


b/
a területi környezetvédelmi  hatóság által az önkormányzat területén jogerősen

kiszabott környezetvédelmi bírságok összegének 30 %-a,


c/
a környezetterhelési díjak és az igénybevételi járulékok külön törvényben

meghatározott része,


d/
a települési önkormányzat bevételeinek környezetvédelmi célokra elkülönített

összege


e/
a környezet védelmét szolgáló adományok nemzetközi segélyek 

        f/ a jegyző által kiszabott természetvédelmi bírság.

(2)
A Környezetvédelmi Alapba befolyt összeg  az önkormányzat költségvetésének része. A Környezetvédelmi Alap bevételei és kiadási előirányzatát - külön alcímen - az éves költségvetési rendelet tartalmazza.


A forrásokat alapszerűen elkülönítetten kell kezelni tervezési és beszámolási rendszere is ennek megfelelő.


Az alap kezelője Ajka város Önkormányzatának Polgármesteri Hivatala.

(3)
A képviselő-testület évente, a zárszámadásról szóló rendeletében dönt a Környezetvédelmi Alap felhasználásának elfogadásáról, egyidejűleg jóváhagyja a Környezetvédelmi Alap maradványát.

A Környezetvédelmi Alap felhasználása

4. §

(1)
A Környezetvédelmi  Alapot kizárólag környezetvédelmi célokra lehet felhasználni.

(2)
A Környezetvédelmi Alap felhasználási köre részletesen:


a/
levegőtisztaság védelmi célok (mérések, helyszíni vizsgálatok, légszennyezés

csökkentése);


b/
hulladékgazdálkodás, települési szilárd és veszélyes hulladékok kezelése;


c/védett természeti értékek megőrzése, eredeti állapotuk helyreállítása;


d/zaj- és rezgésvédelem;


e/
zöldterületek védelme, fejlesztése (fásítások),erdők védelme, allergén növények elleni

védekezés;


f/
vizek védelme;


g/
talaj védelme,


h/
környezetvédelmi tárgyú információval kapcsolatos költségek;


i/
egyéb a környezet védelmét elősegítő tevékenység, amit a képviselő-testület az éves

felhasználási tervben jóváhagy.

5. §

(1)
A környezetvédelmi alap felhasználásának módja:


a/
éves felhasználási terv,


b/
pályázati rendszer.

(2)
A Környezetvédelmi Alap forrásainak felosztása a felhasználás módja szerint:

        a/
Az 1999-es költségvetési évben,  mivel ez az év az Alap feltöltésének éve, 4.000.000,-Ft az éves felhasználási terv, 1.000.000,-Ft pályázat útján használható fel.


b/
A Környezetvédelmi Alap  forrásainak  felhasználási mód szerinti felosztását 2000-től

az éves költségvetési rendelet tartalmazza.

A Környezetvédelmi Alap felhasználásának 

eljárási szabályai

6. §

(1)



(2)
Az éves felhasználási tervben  kizárólag e rendelet 2. és 4. §-ában meghatározott célokra és feladatokra tehet javaslatot a polgármester azzal a megkötéssel, hogy a környezet védelmét szolgáló, környezeti károk elhárítását, mérséklését célzó, illetve  önkormányzati felhalmozási célú feladatok elsőbbséget élveznek.

(3)
A Környezetvédelmi Alapból nyújtandó támogatás elnyerése nyilvános pályázat útján történik. Pályázatot nyújthatnak be mindazok, akikre a rendelet személyi hatálya kiterjed.

(4)

A pályázatot a Környezetvédelmi és Városszépítő Bizottság írja ki minden évben legkésőbb április 30-ig.

        A pályázati kiírásban a pályázati feltételeket konkrétan meg kell határozni.

(5)
Pályázat kizárólag e rendelet 2. és 4. §-ában meghatározott  célokra és feladatokra, felhasználási körben írható ki az időszerű prioritásoknak megfelelően.

(6)

A pályázat formája kamatmentes visszatérítendő és vissza nem térítendő támogatás lehet. A támogatás mértéke legfeljebb a tervezett költségek 50%-a. A pályázónak be kell mutatni a tervezett költségeket és meg kell jelölnie a megvalósítandó környezetvédelmi célokat. A pályázati önrészt hitelt érdemlően igazolni kell. A pályázati önrészbe a közösség által végzett munka beszámítható.

(7)
A bizottság határozata alapján a pályázóval szerződést kell kötni, amit a polgármester ír alá a jegyző illetve az általa felhatalmazott személy ellenjegyzésével.

A pályázóval kötött szerződés tartalmazza:


a/
az elnyert összeget, annak felhasználási körét,


b/
a folyósítást, visszatérítendő támogatásnál a visszafizetés  határidejét, módját


c/
az elszámolás határidejét,


d/
100.000-, Ft-nál nagyobb összegű visszatérítendő támogatásnál a pályázó által

megjelölt szerződést biztosító mellékkötelezettséget (zálogjog, készfizető kezesség),


e/
a szerződésszegés jogkövetkezményeit.

7. §

(l)

A Környezetvédelmi és Városszépítő Bizottság a pályázaton elnyert támogatás felhasználását ellenőrizheti. Az ellenőrzéshez  a jegyző által kijelölt köztisztviselő, illetve szakértő közreműködését veheti igénybe.

(2)
Amennyiben az ellenőrzés során a Környezetvédelmi Bizottság azt állapítja, meg, hogy a támogatott a szerződésben megjelölt feltételeket önhibájából nem, vagy csak részben teljesíti, köteles a támogatás visszavonásáról a polgári jog szerződésszegésre vonatkozó szabályai szerint a döntését haladéktalanul meghozni.


A támogatás visszavonása esetén  a támogatott a már igénybe vett összeget alapul véve  20 %-os kamattal  köteles visszafizetni a támogatást.

8. §

(1)

A  Környezetvédelmi Alap felhasználásáról (pályázattal támogatott célok, azok eredménye)  a Környezetvédelmi és Városszépítő Bizottság a képviselő-testület előtt évente, a zárszámadásról szóló  rendelet-tervezet tárgyalásával egyidejűleg  részletesen beszámol.

(2)
 Az (l) bekezdés szerinti részletes beszámolási kötelezettség a bizottságot  az átruházott hatáskörben hozott döntésekkel kapcsolatos  jelentéstételi kötelezettség alól nem mentesíti.

Záró rendelkezések

9. §

E rendelet a kihirdetése napján lép hatályba.

10.§

E rendelet a belső piaci szolgáltatásokról szóló, az Európai Parlament és a Tanács 2006/123/EK irányelvének figyelembe vételével felülvizsgálatra került, és azzal összeegyeztethető szabályozást tartalmaz. 

A j k a, 1999. február 25. 

Ékes József   sk.



Dr. Gasztonyi Erzsébet sk.

  polgármester





  jegyző

A kihirdetés napja: 1999. március 1.








Dr. Gasztonyi Erzsébet sk.









 jegyző

I n d o k o l á s

Általános indokolás

A környezet védelméről szóló  1995. évi LIII. tv. 58.§./l/ bekezdése felhatalmazza az önkormányzatokat arra,hogy  környezetvédelmi feladataik megoldásának elősegítése érdekében környezetvédelmi alapot hozzanak létre. Az Ajkai Önkormányzat Környezetvédelmi Bizottságának kezdeményezése alapján a képviselő-testület az 1999.február 11-én megtartott ülésén döntött a környezetvédelmi alap létrehozásának szükségességéről.

A képviselő-testület  - ismerve a település környezetvédelmi problémáit -  a jelenlegi  szűkös források mellett is  indokoltnak tartja az alap létrehozását  és források e tervezet szerinti hatékony, koncentrált felhasználását.

Részletes indokolás

Az 1. §-hoz

A tervezet területi hatálya értelemszerűen - összhangban az önkormányzati törvény szabályaival-  kizárólag a város közigazgatási határain belül érvényesülhet.

A személyi hatály   l.§-ban megjelöltekhez képest történő tágabb szabályozása indokolatlan, mivel a rendelettel azt a célt kell elérni,hogy  elsősorban az ajkaiak járuljanak hozzá tevőleges magatartással a környezeti állapot javításához.

A 2. §-hoz

A tervezet a környezetvédelmi törvény  II.fejezetével összhangban , figyelemmel a védett környezeti elemekre határozza meg a  helyi jogalkotás célját

A 3. §-hoz

Az alap kötelező  forrásait a környezetvédelmi törvény meghatározza. Lehetőséget ad arra is , hogy egyéb bevételeket az önkormányzat megjelöljön. A költségvetés bevételi lehetőségeinek előre is prognosztizálható nagyságrendjére tekintettel a forrásrendszert jelenleg nem lehet tovább bővíteni.

A 4. §-hoz

A tervezet  4.§-a szintén a környezetvédelmi törvény II.fejezetével áll összhangban. A helyi jogalkalmazás során az egyes környezeti elemek / víz, levegő,stb./ védelmére vonatkozó döntéseknél  a hivatkozott jogforrás a helyi rendelettel együtt alkalmazandó.

Az 5-8. §-okhoz

A  tervezet az Alap forrását a felhasználási mód szerint megosztja. Az Alap éves bevételi és kiadási előirányzatát az éves költségvetési rendelet tartalmazza és az 2000-től a felhasználási mód szerinti megosztást is. A tervezet 1999. évre visszafogott felhasználást javasol, mivel ez az év a forrásfeltöltés éve. Az Alap bevételei közül az átadott környezetvédelmi bírság a legnagyobb tétel, ami nem egyszerre, hanem az év során folyamatosan realizálódik  

A tervezet a felhasználás módjára nézve kétirányú megoldást javasol. A keretösszeg nagyobb részének felhasználásáról -természetesen a tervezetben meghatározott célok szerint- a képviselő-testület  döntene, mégpedig olymódon, hogy a polgármester a forrás nagyságrendjének ismeretében elkészítené az éves felhasználási  tervet, amit jóváhagyásra beterjesztene a képviselő testület elé. A felhasználási tervet a polgármesternek úgy kell összeállítania, hogy a környezeti károk megelőzése, mérséklése, valamint a környezetvédelmi felhalmozási kiadások /pl. csatornázás, parképítés stb./ az egyéb kiadásokat megelőzzék. A felhasználási terv elfogadását követően  a költségvetési rendeletben a megfelelő helyre beépített előirányzatok pályázati önrészként is szolgálhatnak.

A felhasználás másik módja a támogatás pályázati úton történő elnyerése. Ennek indoka az, hogy  ezzel a megoldással tud az önkormányzat  az önkormányzati körből kilépni és másoknak, jogi és természetes személyeknek is lehetővé tenni, hogy bekapcsolódjanak a környezetvédelmi célok megvalósításába.

A tervezet szigorú garanciákat tartalmaz a pályáztatásra, a támogatás felhasználására vonatkozóan, mert csak így lehet az alapot hatékonyan  működtetni.

A pályázatok kiírása és elbírálása  - átruházott hatáskörben - a Környezetvédelmi Bizottság hatásköre lenne. A döntést követően az önkormányzat és a támogatott között kötendő szerződést a képviselet  általános szabályai szerint a polgármester írja alá. A szerződés szerinti kötelezettségvállalás ellenjegyzése ugyancsak az általános szabályok szerint történne.

A tervezet a bizottsághoz telepíti az ellenőrzés és a beszámolás feladatát.

Az alap célirányos és hatékony felhasználása érdekében  a kettős ellenőrzés / bizottság beszámoltatása, a támogatás felhasználásának bizottság általi ellenőrzése / szükséges és indokolt.

A 9. §-hoz

A tervezetet a költségvetéshez  való kapcsolódása és vonatkozó előírásokra tekintettel az elfogadást követően azonnal indokolt kihirdetni és a hatálybalépést a kihirdetéshez kötni.

A j ka ,1999. február 15.

Dr. Gasztonyi Erzsébet s.k. 

jegyző 

� Módosította a 3/2001.(II.8.) rendelet


� Hatályon kívül helyezte a 12/2003.(V.5.). rendelet


� Módosította a 11/2000.(V.25.)Ökr. sz. rendelet


� Módosította 5/2007.(I.27.) rendelet


� Módosította:5/2007.(I.27.) rendelet 


� Módosította:5/2007.(I.27.) rendelet


� Kiegészítette új 10.§-sal a 34/2009.(XI.13.) rendelet





